တိမ်တောင်သဖွယ်၊ မင်းရေးကျယ်

တိမ်တောင်သဖွယ်၊ မင်းရေးကျယ် သည် မြန်မာဆိုရိုးစကား ဖြစ်သည်။ ကြက်ဥအယောင်၊ တိမ်တောင်သဖွယ်၊ မင်းရေးကျယ်-လည်းရှု။ အဓိပ္ပာယ် တိမ်တောင်သဖွယ် မင်းရေးကျယ် ဆိုသည်မှာ မိုးသားတိမ်တိုက်တို့၏ အခြေအနေကို ခန့်မှန်းရန် ခက်ခဲသကဲ့သို့ မင်းရေးမင်းရာ ကိစ္စရပ်များကိုလည်း ခန့်မှန်းရန် အလွန်ခက်ခဲသည်ဟု ဆိုလိုသည်။ ဤဆိုရိုးစကားသည် သဘာဝ၏ မတည်ငြိမ်မှုနှင့် လူ့အရေးအရာများ၏ မရေရာမှုကို နှိုင်းယှဉ်ဖော်ပြသည်။ တိမ်တောင်တို့သည် ရုတ်တရက် ပုံသဏ္ဌာန် ပြောင်းလဲတတ်သကဲ့သို့ မင်းရေးမင်းရာ ကိစ္စများသည်လည်း ရုတ်တရက် ပြောင်းလဲသွားနိုင်သောကြောင့် ကြိုတင်ခန့်မှန်းရန် ခက်ခဲသည်။ ထို့ကြောင့် မင်းရေးမင်းရာ ကိစ္စများတွင် အထူးသတိထား ဆင်ခြင်သင့်ကြောင်း သွယ်ဝိုက်၍ သွန်သင်ထားသည်။ ကြက်ဥအယောင်၊ တိမ်တောင်သဖွယ်၊ မင်းရေးကျယ် ဤစကားစုသည်လည်း အဓိပ္ပာယ်တူညီပြီး မင်းရေးမင်းရာကိစ္စများ၏ ခန့်မှန်းရခက်ခဲပုံကို ပိုမို၍ ထင်ရှားစေသည်။ ကြက်ဥ၏ ပုံသဏ္ဌာန်သည် အချိန်နှင့်အမျှ ပြောင်းလဲမှု မရှိသော်လည်း တိမ်တောင်၏ ပုံသဏ္ဌာန်သည် အချိန်နှင့်အမျှ ပြောင်းလဲနေတတ်သည်။ ထို့ကြောင့် တိမ်တောင်ကို ဥပမာထား၍ မင်းရေးမင်းရာ၏ မတည်ငြိမ်မှုကို နှိုင်းယှဉ်ခြင်းဖြစ်သည်။ ကိုးကားချက်များ တိမ်တောင်သွဖယ် မင်းရေးကျယ် သတဲ့၊ ဘယ်လိုအရေးတော်များ ဖြစ်မယ် မသိရသေးဘူး၊ [ ၁၂၈၁ ] နောင်ဝတ်။ ၁၁၉။ ကောင်းကင်ပြင်တွင်လည်း တိမ်တိုက်တို့မှာ အမျိုးမျိုးပြောင်းလဲကာ မျက်လှည့်ပြနေကြကုန်၏။ …တိမ်တောင်သဖွယ် မင်းရေးကျယ် ဆိုသော ရှေးလူကြီးတို့၏ စကားအတိုင်းပင်တည်း။ [၁၂၉၅]ဝတ္ထုဆောင်း။ ၁၂၅။ ဆက်စပ်ဖတ်ရှုရန် ကြက်ဥအရောင် တိမ်တောင်သဖွယ်၊ မင်းရေးကျယ် ကိုးကား Category:မြန်မာဆိုရိုးစကားများ